CELEX: E2011P0014
Language: et
Date: 2011-10-19 00:00:00
Title: Ettevõtja DB Schenker 19. oktoobril 2011 EFTA järelevalveameti vastu algatatud hagi (Kohtuasi E-14/11)

22.12.2011   
            
            
               ET
            
            
               Euroopa Liidu Teataja
            
            
               C 374/16
            
         Ettevõtja DB Schenker 19. oktoobril 2011 EFTA järelevalveameti vastu algatatud hagi
   (Kohtuasi E-14/11)
   2011/C 374/11
   Ettevõtjad Schenker North AB, Schenker Privpak AB ja Schenker Privpak AS (koos edaspidi „DB Schenker”), keda esindab advokaat Jon Midthjell, Advokatfirmaet Midthjell AS, Grev Wedels plass 5, 0151 Oslo, Norra, algatasid 19. oktoobril 2011 EFTA kohtus hagi EFTA järelevalveameti vastu.
   Hagejad taotlevad, et EFTA kohus:
   
               1)
            
            
               tühistaks vaidlustatud otsuse osas, milles keeldutakse võimaldamast juurdepääsu uurimisdokumentidele asjas nr 34250 (Norway Post/Privpak);
            
         
               2)
            
            
               mõista kulud välja kostjalt ja muudelt osalejatelt.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Hagejad Schenker North AB, Schenker Privpak AB ja Schenker Privpak AS on osa rahvusvahelisest ekspedeerimis- ja logistikakontsernist DB Schenker, mis kuulub ettevõtjale Deutsche Bahn AG. Schenker North AB korraldab kontserni veoteenuseid maal, merel ja raudteel Norras, Rootsis ja Taanis, sealhulgas tütarettevõtjate Schenker Privpak AS ja Schenker Privpak AB (koos edaspidi „DB Schenker”) omasid.
            
         
               —
            
            
               14. juulil 2010 võttis EFTA järelevalveamet vastu otsuse juhtumis nr 34250 (Norra Post/Privpak), leides, et Norway Post oli kuritarvitanud oma valitsevat seisundit ettevõtjate poolt tarbijatele postipakkide kättetoimetamise turul ajavahemikus 2000–2006. Hagejad on esitanud kahjunõude Norway Posti vastu rikkumisega tekitatud kahjude hüvitamiseks. 3. augustil 2010 esitasid hagejad dokumentidele juurdepääsuks taotluse EFTA järelevalveameti 27. juuni 2008. aasta otsuse alusel, millega kehtestatakse eeskirjad dokumentidele juurdepääsu kohta.
            
         
               —
            
            
               16. augusti 2011. aasta kirjas jättis EFTA järelevalveamet rahuldamata hagejate nõude pääseda juurde teatavatele dokumentidele, mis koguti Norway Posti ruumes tehtud kontrollkäigu raames 21. ja 24. juunil 2004. Hagejad tahavad seda keeldumist vaidlustada järelevalve- ja kohtulepingu artikli 36 alusel.
            
         Hagejate väitel on EFTA järelevalveamet rikkunud ettevõtja DB Schenker õigust pääseda juurde dokumentidele, mis on sätestatud juurdepääsu käsitlevate eeskirjade artikli 2 lõikes 1,
   
               —
            
            
               kohaldades valesti dokumentidele juurdepääsu käsitlevate eeskirjade artikli 4 lõike 1 punkti b erandit eraelu puutumatuse ja isikupuutumatuse kohta;
            
         
               —
            
            
               kohaldades valesti dokumentidele juurdepääsu käsitlevate eeskirjade artikli 4 lõike 2 erandeid ärihuvide, kontrollide ja uurimiste ning dokumendi avalikustamiseks vajaliku ülekaaluka üldise huvi kohta ning
            
         
               —
            
            
               rikkudes dokumentidele juurdepääsu käsitlevate eeskirjade artikli 4 lõike 6 kohast õigust dokumentidele osalise juurdepääsu kohta.